Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**Dėl 2019 m. žemės mokesčio lengvatOS**

2019 m. spalio 15 d. Nr. SP-233

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos žemės mokesčio įstatymo 8 straipsnio 3 dalimi, atsižvelgdama į Kėdainių krašto ūkininkų sąjungos pirmininko 2019 m. spalio 3 d. raštą „Dėl žemės mokesčio už 2019 metus“, Kėdainių rajono savivaldybės taryba n u s p r e n d ž i a:

Nesuteikti 2019 metams žemės mokesčio lengvatos už žemės ūkio paskirties žemę (žemės paskirties kodas 610).

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Jolanta Sakavičienė Danutė Mykolaitienė Dalius Ramonas Rūta Švedienė

2019-10- 2019-10- 2019-10- 2019-10-

Kėdainių rajono savivaldybės tarybai

**AIŠKINAMASIS RAŠTAS**

**Dėl 2019 m. žemės mokesčio lengvatOS**

2019-10-10

Kėdainiai

**Parengto sprendimo projekto tikslai:** Nesuteikti žemės mokesčio lengvatos už žemės ūkio paskirties žemę.

**Sprendimo projekto esmė**, **rengimo priežastys ir motyvai:** 2019 m. spalio 3 d. gautas prašymasiš Kėdainių krašto ūkininkų sąjungos pirmininko „Dėl žemės mokesčio už 2019 metus“, kuriame prašoma įvertinus sudėtingą situaciją žemės ūkyje atsižvelgti į ūkininkams nepalankias aplinkybes ir suteikti 2019 m. žemės mokesčio lengvatą sumažinant mokesčio dydį už žemės ūkio paskirties žemę 30 procentų, kas jų paskaičiavimu sudarytų apie 250,0 tūkst. Eur.

Kėdainių rajono savivaldybės tarybos 2019 m. gegužės 31 d. sprendimu Nr. TS-106 patvirtinta Mokesčių lengvatų svarstymo komisija, teikianti pasiūlymus tarybai dėl nekilnojamojo turto, žemės, žemės nuomos mokesčių ir paveldimo turto sumažinimo ar atleidimo, š. m. spalio 7 d. susitiko su Kėdainių krašto ūkininkų sąjungos nariais ir apžvelgė situaciją. Ūkininkų sąjungos nariai informavo, kad krašto ūkininkų sąjunga vienija 236 ūkininkus, kurių bendras deklaruojamų pasėlių plotas 2019 m. sudaro 46 287,11 ha.

Mokesčių lengvatų svarstymo komisija susipažino su Valstybinės mokesčių inspekcijos skelbiamais duomenimis apie apskaičiuotą žemės mokesčio sumą įvertinus taikomas lengvatas 2018 m. Kėdainių rajone. Ši suma yra 913 298 Eur, pritaikius 30 proc. lengvatą sudarytų 273 989 Eur.

Planuojamame 2020 m. Kėdainių rajono strateginiame veiklos plane išlaidos didesnės nei 2019 m. Jei 2019 m. planuojamos investicijos sudarė 4 818,5 tūkst. Eur, iš jų savivaldybės prisidėjimas prie ES projektų 2 562,1 tūkst. Eur, tai 2020 m. planuojamas didėjimas apie 95 proc. ir investicijos sudarytų 9 400,0 tūkst. Eur, iš jų savivaldybės prisidėjimas prie ES projektų 5 700,0 tūkst. Eur. Tai pat kitais biudžetiniais metais planuojama imti paskolą apie 3 000,0 tūkst. Eur (tais pačiais metais t. b. numatomas ir tokios pačios sumos paskolos grąžinimas) dviejų ikimokyklinių įstaigų rekonstrukcijai (energetinio efektyvumo didinimui) ir Kėdainių Sinagogos vidaus remonto darbams. Visiems šiems ir kitiems neįvardintiems darbams atlikti reikalingos lėšos. 2019 m. Kėdainių rajono savivaldybės taryba tvirtindama biudžetą galėjo paskirstyti 4 498,1 tūkst. Eur pajamų likutį, kuris susidarė 2018 m. gruodžio 31 d. Planuojamas likutis 2019 m. gruodžio 31 d. apie 1 500,0 tūkst. Eur. Akivaizdu, kad planuojamų pajamų 2020 m. Kėdainių rajono savivaldybė turės žymiai mažiau.

Mokesčių lengvatų svarstymo komisija (2019 m. spalio 8 d. Protokolas Nr. 4) susipažinusi su pateikta informacija siūlo nesuteikti 2019 m. žemės mokesčio lengvatos už žemės ūkio paskirties žemę.

**Lėšų poreikis (jeigu sprendimui įgyvendinti reikalingos lėšos):** Nėra.

**Laukiami rezultatai:** Į savivaldybės biudžetą planuojama gauti paskaičiuotą žemės mokestį.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  | . |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė